ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC

HOTĂRÂREA Nr. 243 /28.07.2017
       privind aprobarea PLANULUI URBANISTIC DE DETALIU „Strada Unió, nr. 18 - S.C. Intramuros Concept  S.R.L.” din municipiul Miercurea Ciuc. 
          Consiliul Local al Municipiului Miercurea Ciuc, întrunit în şedinţa ordinară din data de 28 iulie 2017;

          Analizând Expunerea de motive şi Raportul de specialitate întocmit de Serviciul de urbanism şi amenajare a teritoriului din cadrul aparatului de specialitate al primarului, înregistrate cu nr. 57557 din data de 04.07.2016, prin care s-a propus adoptarea unei hotărâri cu privire la aprobarea planului urbanistic de detaliu P.U.D. „Strada Unió, nr. 18 - S.C. Intramuros Concept  S.R.L.” din municipiul Miercurea Ciuc, cu suprafaţa de 686,00 mp teren în intravilanul localităţii, cu număr cadastral 54629;
          Având în vedere certificatulde urbanism nr. 53 din 06.02.2017 emis în scopul „Construire locuințe  colective”, pentru terenul cu număr C.F. 54629 din strada Unió, nr 18, Municipiul Miercurea Ciuc proiectul nr. 642/2016 faza P.U.D., elaborat de S.C. DE PROIECTARE-COMERŢ-SERVICII AMBIENT S.R.L. Sfântu Gheorghe, analizat în ședințele Comisiei Tehnice de Amenajare a Teritoriului și Urbanismul, proces verbal nr. 102/25.01.2017, respectiv  proces verbal nr. 105/20.02.2017, Avizul de oportunitate nr. 02/24.02.2017,
          Luând în considerare Raportul S.U.A.T. nr. 57557, privind informarea şi consultarea publicului în elaborarea şi revizuirea planurilor de urbanism sau de amenajarea a teritoriului, în conformitate cu Ordinul Ministerului  Dezvoltării  Regionale şi  Turismului  nr. 2701/2010; Avizul arhitectului șef nr. 01/25.07.2017
          Înaintat spre avizare comisiilor:
        - de organizare şi dezvoltare urbanistică, realizarea lucrărilor publice, protecţia mediului înconjurător; 

        - pentru administraţia publică locală, juridică, apărarea ordinii publice, respectarea drepturilor şi libertăţilor cetăţenilor;

         Luând în considerare avizele favorabile ale forurilor abilitate, solicitate prin Certificatul de urbanism nr. 53 din 06.02.2017, eliberat de Primăria Municipiului Miercurea Ciuc;

         Având în vedere prevederile Legii nr. 50/1991 republicată şi actualizată, privind autorizarea executării lucrărilor de construcţii, cu modificările şi completările ulterioare aduse de O.U. nr.214/2008 aprobată cu Legea nr.261/2009, şi Ordinul nr.119/2009 pentru modificarea şi completarea Normelor Metodologice de aplicare a Legii nr. 50/1991, aprobate prin Ordinul Ministerului Dezvoltării Regionale şi Locuinţei nr. 839/2009,  Legii nr. 350/2001, privind amenajarea teritoriului şi urbanismul, cu modificările şi completările ulterioare aduse de  Ordonanţa nr. 27/2008, potrivit Metodologiei de elaborare şi cadru conţinut a documentaţiilor de urbanism P.U.Z. aprobat cu Ordinul M.L.P.A.T. nr. 176/N/2000; H.G. nr. 525/1996 privind aprobarea Regulamentului General de Urbanism; Ordinul 2701/2010 pentru aprobarea Metodologiei de informare şi consultare a publicului cu privire la elaborarea sau revizuirea planurilor de amenajare a teritoriului şi de urbanism.
   În temeiul articolului nr. 36 alineatul (2), litera c), alineatul (5), litera c)  şi art. nr. 45 alineatul (2), litera e) şi  art.115, alineatul (1), litera b) din Legea nr. 215/2001 privind administraţia publică locală republicată cu modificările şi completările ulterioare;

            Proiectul de hotărâre a fost adus la cunoştinţă publică prin afişare la sediul Primăriei Municipale Miercurea-Ciuc timp de 30 de zile, conform art. 7, republicată din Legea nr. 52/2003 privind transparenţa decizională în administraţia publică;

H O T Ă R E Ş T E :
          Art.1. (1) Se aprobă documentația de urbanism a PLANULUI URBANISTIC DE DETALIU „Strada Unió, nr. 18 - S.C. Intramuros Concept  S.R.L.”, proiect nr. 642/2016, elaborat de S.C. DE PROIECTARE-COMERŢI-SERVICII AMBIENT S.R.L. Sfântu Gheorghe, pentru suprafaţa de 686,00 mp teren, în scopul „Construire locuințe colective” conform anexei care face parte integrantă a prezentei.(Ordin nr. 65/2013; artic. 1.7);

(2) Parcela precizată la aliniatul (1) se identifică prin nr. CF. 54629, este intravilan, cu suprafața totală de 686 mp situat în Minicipiul Miercurea Ciuc, în strada Unió nr. 18 și este proprietatea S.C. Intramuros Srl.
          Art.2. Documentația de urbanism va avea termenul de valabilitate de 3 (trei) ani începând cu data aprobării acesteia.
          Art.3. Viceprimarul al Municipiului Miercurea Ciuc, Szőke Domokos va asigura ducerea la îndeplinire a prezentei hotărâri, prin Serviciul de urbanism şi amenajare a teritoriului.
         Art. 4.  Prezenta hotărâre se comunică:
a) Instituţiei Prefectului Judeţului Harghita;

b) Primarului Municipiului Miercurea Ciuc Ráduly Róbert Kálmán;
      c)   S.C. DE PROIECTARE-COMERŢ-SERVICII AMBIENT S.R.L. Sfântu Gheorghe    

      d)   S.C. INTRAMUROS CONCEPT S.R.L.;

      e)   Serviciul de urbanism şi amenajare a teritoriului;

	                 Preşedintele şedinţei

                    ORBÁN ZSOLT
	Contrasemnează pentru legalitate – Secretarul  municipiului

 WOHLFART RUDOLF











